
	Møtebok:
	Lena Kjøbli Grønflaten


Sak 53/2006 Befaring på SHF v/ Arnljot Mehl

AMU fikk en omvisning på byggeplassen til den nye pelsdyrfarmen, grisefjøset og storfjøset. AMU ble vist utfordringer innen helse, miljø og sikkerhet på SHF.

Vedtak: AMU tar informasjonen til orientering.
Sak 54/2006 Godkjenning av innkalling og saksliste

Vedtak: Innkalling og saksliste godkjent.
Sak 55/2006 Godkjenning av møtebok fra AMU-møte 17.10.2006

Vedtak: Referat fra 17.10.2006 godkjent
Sak56/2006 Referatsaker/orienteringer

· Luktproblematikk på Ur – oppsummering etter møte. Terje Holsen oppsummerte situasjonen på Urbygningen. Det er foreløpig ingen bedring, men det er håp om at utbedringene på sikt vil bedre lukten i bygningen.
· Nytt hovedvernombud, verneombud og nytt AMU. Lena Kjøbli Grønflaten orienterte om kandidater til nytt hovedverneombud og saksgang for nye verneombud og nye medlemmer til AMU.
Vedtak: Sakene tas til orientering med de innspill og kommentarer som kom frem på møtet.
Sak 57/2006 Hund på jobb – hva skal gjelder på UMB? v/ Anne Syvertsen Høvde
Det ble gjort et vedtak i høyskolestyret vedrørende hund på UMB i 1981. Dette dokumentet har nå blitt oppdatert.  Vedtaket sier bl.a. at det er et forbud mot hund i UMBs lokaler. Det kan gies dispensasjon fra forbudet etter søknad til DSA som eventuelt vil innvilge hundepass for eieren.
Vedtak: AMU stiller seg bak høyskolevedtaket. HMS prosjektleder Lena Grønflaten sørger for nødvendig informasjon på intranettet.
Sak 58/2006 Arbeidsmiljøsituasjonen ved UMB – oppsummering etter 6 år som hovedverneombud v/ Torfinn Torp
Hovedverneombud Torfinn Torp ga en orientering. Hovedverneombudenes vurdering er stort sett positiv men vi har fortsatt en del å hente når det gjelder det psykososiale arbeidsmiljøet.
Vedtak: AMU tar informasjonen til orientering.
Sak 59/2006 Trening for ansatte – oppsummering av brukerundersøkelse v/ Lena Grønflaten

Til sammen 91 ansatte svarte på undersøkelsen og resultatene viser at de fleste ansatte er i aktivitet minst 1 til 2 ganger pr uke. Mange er aktive utendørs i form av turer, sykling, jogging, stavgang og ski. Resultatene tyder også på at ansatte vil bruke GG-hallen hvis de får et tilbud i arbeidstid.

Vedtak: AMU tar orienteringen om brukerundersøkelse om trening for ansatte til etterretning. AMU anbefaler overfor adm. dir. at man disponerer midler til et variert tilbud med gratis trening i GG-hallen minimum en time pr. uke for alle ansatte.
Sak 60/2006 Rapporterte ulykker og nestenulykker, v/Lena Grønflaten.

Det var rapportert inn 2 ulykker og nestenulykker. 
Vedtak: AMU tar informasjonen til orientering.
Sak 61/2006 Eventuelt

Ingen saker under eventuelt.
Medlemmer og varamedlemmer av AMU og hovedvernombud

